**Adatkezelési tájékoztató a tanulók személyes adatainak kezeléséről, valamint tárolásáról az első osztályfőnöki órán, illetve szülői értekezleten kiosztott**

**Adatbekérő laphoz**

**(1. sz melléklet)**

**1. Az adatkezelő megnevezése**

**Név: Dombóvári József Attila Általános Iskola**

**Székhely: 7200 Dombóvár, Fő utca 42-44.**

**OM azonosító: 036268**

**E-mail cím: iskola@jozsefa-dombovar.hu**

**Adatvédelmi tisztviselő:** dr. Buda-Molnár Veronika

**e-mail:** [dpo@drbudamolnar.hu](mailto:dpo@drbudamolnar.hu)

**2. Az adatkezelés célja, jogalapja, módja, kezelt adatok köre és tárolás időtartama**

**Az adatkezelés célja:**

Az Adatkezelő az 1. számú mellékletben felsorolt, a tanulókra vonatkozó személyes adatokat a tanulók törvényes képviselőjétől begyűjti, kezeli, rögzíti, az intézmény rendszerén belül és a törvényben meghatározott intézményekhez továbbítja, papír vagy elektronikus formában tárolja. A bekért adatok szükségesek az intézmény zavartalan működésének ellátásához, az adatok elektronikus rendszerekkel való össze egyeztetéséhez.

**Kezelt adatok köre:**

A tanulókra vonatkozó személyes adatok: a tanuló neve/osztálya, lakcíme, otthoni telefonszáma, születési helye/ideje, TAJ száma, oktatási azonosítója, diákigazolvány száma, az anyja használt neve, az anyja születési neve, az anyja munkahelye és elérhetősége, az anyja e-mail címe, az anyja mobilszáma, az apja neve, az apja munkahelye és elérhetősége, az apja e-mail címe, az apja mobilszáma, menza, napközi, rendszeres gyermekvédelmi támogatás, vidékről bejáró tanulók, részt vesz az Intézményen belül valamilyen szakkörön/sporton/különórán/stb., a gyermek családi állapotára vonatkozó kérdések.

**Az adatkezelés jogalapja:**

GDPR (általános adatvédelmi rendelet) 6. cikk (1) bekezdés a) pontja szerinti hozzájárulás, és a Polgári Törvényről szóló 2013. évi V. törvény 2:48. § (1) bekezdése értelmében az érintett hozzájárulása.

**Az adatkezelés időtartama:**

A tanulóra vonatkozó személyes adatok papír alapú tárolása az adatok felvételétől számított 1. év. Ezzel ellentétben a személyes adatok elektronikus tárolása az adatok felvételétől számított 8 év.

**Az adatkezelés módja:**

A tanulói személyes adatok tárolása papír alapon és elektronikusan történik.

A tanulók törvényes képviselőjétől bekért adatok papír alapú tárolása az osztályfőnök feladata, aki zárható szekrényben tárolja a bekért adatokat. Az osztályfőnök adategyeztetési céllal leadja az adatokat az érintett adatfeldolgozóknak, akik elektronikus úton tárolják kóddal lezárt számítógépeken, zárható irodában.

**Adatfeldolgozók megnevezése:** Intézményvezető és helyettesek, osztályfőnökök, iskolatitkárok, pedagógiai asszisztensek, informatikus, laboráns, gazdasági ügyintézők, pedagógusok, gyógypedagógusok, portások.

**3. Adatbiztonsági intézkedésekről szóló tájékoztatás**

Az adatkezelő és az adatfeldolgozók gondoskodnak a személyes adatok biztonságáról, továbbá kialakítják az adat és titokvédelmi jogszabályokban, szabályzatokban meghatározottaknak megfelelően a technikai és szervezési intézkedéseket, valamint az ezzel kapcsolatos eljárási szabályokat.

Az adatkezelők és adatfeldolgozók védik a személyes adatokat a jogosulatlan hozzáféréstől, megváltoztatástól, továbbítástól, nyilvánosságra hozataltól, törléstől vagy megsemmisítéstől, valamint a véletlen megsemmisüléstől és sérüléstől.

**4. Az érintettek jogai és jogérvényesítési lehetőségei**

**A tájékoztatás kéréséhez való jog**

Ön a fentebb megadott elérhetőségeken keresztül írásban tájékoztatást kérhet az adatkezelőtől, kérheti személyes adatainak helyesbítését, valamint az adatkezelés korlátozását.

Kérelmére az Adatkezelő tájékoztatást ad az általa kezelt adatokról, az adatkezelés céljáról, jogalapjáról, időtartamáról, az adatkezelő nevéről, címéről (székhelyéről), az adatfeldolgozó nevéről, címéről (székhelyéről) és az adatkezeléssel összefüggő tevékenységéről, az adatvédelmi tisztviselő elérhetőségéről, továbbá arról, hogy kik és milyen célból kapják vagy kapták meg az Ön személyes adatait, illetve az Ön adatkezeléssel összefüggő jogairól. Az Adatkezelő a kérelem benyújtásától számított legrövidebb idő alatt, legfeljebb azonban 1 hónapon belül írásban, közérthető formában adja meg a tájékoztatást. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. Amennyiben a tájékoztatás kérése megalapozatlan vagy – különösen ismétlődő jellege miatt - túlzó, az Adatkezelő költségtérítést állapíthat meg vagy megtagadhatja a kérelem alapján történő intézkedést.

**Hozzájárulás visszavonásához való jog**

Ön az 1. pontban megadott elérhetőségeken keresztül írásban az adatkezeléshez történő hozzájárulását bármely időpontban visszavonhatja, amely visszavonás nem érinti a visszavonás előtt a hozzájárulás alapján végrehajtott adatkezelés jogszerűségét.

**Hozzáféréshez való jog**

Ön jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e.

A hozzáférés joga alapján Ön jogosult arra, hogy a folyamatban lévő adatkezeléssel összefüggő személyes adatokhoz és az alábbi információkhoz hozzáférést kapjon:

* adatkezelés célja,
* az érintett személyes adatok kategóriái,
* az adatkezelés időtartama,
* arról, hogy kik és milyen célból kapják vagy kapták meg az Ön személyes adatait,
* az Ön adatkezeléssel összefüggő jogai,
* a felügyeleti hatósághoz címzett panasz benyújtásának joga.

Az Ön kérésére Adatkezelő az adatkezelés tárgyát képező személyes adatok másolatát – amennyiben az nem érinti hátrányosan mások jogait és szabadságait - rendelkezésére bocsátja. Az Ön által kért további másolatokért Adatkezelő költségtérítést állapíthat meg.

**Az adatok módosítása (helyesbítése) és törlése**

Ön az 1. pontban megadott elérhetőségen keresztül, írásban kérheti az Önre vonatkozó pontatlan személyes adatainak módosítását (helyesbítését), illetve a hiányos személyes adatok kiegészítését.

Ön az 1. pontban megadott elérhetőségen keresztül, írásban kérheti személyes adatainak törlését, ha az adatkezelés célja megszűnt, ha az érintett visszavonja hozzájárulását, ha azok adatok kezelése jogellenes, ha az adatok tárolásának meghatározott határideje lejárt, továbbá ha azt bíróság vagy hatóság elrendelte.

Adatkezelő a helyesbítésről és a törlésről Önt, továbbá mindazokat értesíti, akiknek korábban az adatot adatkezelés céljára továbbította. Az értesítést mellőzi, ha ez az adatkezelés céljára való tekintettel az Ön jogos érdekét nem sérti.

Az Adatkezelő a személyes adatokat nem törli, ha azok az Adatkezelőre vonatkozó jogszabályi kötelezettség teljesítéséhez, továbbá jogi igények előterjesztéséhez, érvényesítéséhez, illetve védelméhez szükségesek.

**Az adatok kezelésének korlátozása**

Ön az 1. pontban megadott elérhetőségen keresztül, írásban kérheti, hogy a személyes adatai kezelését az Adatkezelő korlátozza amennyiben:

* vitatja a személyes adatok pontosságát (ez esetben az adatkezelés korlátozása arra az időtartamra vonatkozik, amíg az Adatkezelő ellenőrzi az adatok helyességét);
* az adatkezelés jogellenes, de Ön ellenzi az adatok törlését és kéri azok felhasználásának korlátozását;
* az adatkezelés célja megszűnt, de Önnek szüksége van azokra jogi igények előterjesztéséhez, érvényesítéséhez, védelméhez.

Az adatkezelés korlátozása addig tart, amíg az Ön által megjelölt indok szükségessé teszi. Ebben az esetben a személyes adatokat – a tárolás kivételével – csak az Ön hozzájárulásával; vagy jogi igények előterjesztéséhez, érvényesítéséhez, védelméhez; vagy más természetes vagy jogi személy jogainak védelme érdekében; vagy fontos közérdekből kezeljük. Az Adatkezelő az Ön kérésére történt korlátozás feloldásáról Önt előzetesen tájékoztatja.

***Jogorvoslati lehetőségek***

Jogorvoslati igényével forduljon Adatkezelő adatvédelmi tisztviselőjéhez 1. pontban található elérhetőségein. Jogainak megsértése esetén, vagy amennyiben az Adatkezelő döntésével nem ért egyet panasszal a Nemzeti Adatvédelmi és Információszabadság Hatóságnál élhet:

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa u 9-11. ; postacím: 1363 Budapest, Pf. 9.

Telefon: (+36-1) 391-1400

Telefax: (+36-1) 391-1410

E-mail: ugyfelszolgalat@naih.hu

Jogainak megsértése esetén, vagy amennyiben az Adatkezelő döntésével nem ért egyet – annak közlésétől számított 30 napon belül – Ön az Adatkezelővel szemben közvetlenül is fordulhat jogorvoslatért az Adatkezelő székhelye szerinti vagy a lakóhelye illetve tartózkodási helye szerinti bírósághoz. A bíróság az ügyben soron kívül jár el.

Amennyiben az Adatvédelmi tájékoztatóban foglaltakon kívül további információra van szüksége, akkor az 1. pontban megadott elérhetőségen keresztül kérhet tájékoztatást.

1. számú melléklet- Adatbekérő lap

Alulírott Szülő/ Törvényes képviselő nyilatkozom, hogy gyermekem mellékletben felsorolt személyes adatait az Adatkezelő részére rendelkezésre bocsátom. Az adatok megadásához kapcsolódó

„**Adatkezelési tájékoztató a tanulók személyes adatainak kezeléséről valamint tárolásáról (Adatbekérő laphoz)” szóló** tájékoztatót és annak tartalmát az iskola honlapjáról / a portán kihelyezett papír alapú tájékoztatóból megismertem, annak tartalmát megértettem.

**Tisztelt Szülők! Kérjük, legyenek szívesek NYOMTATOTT betűkkel kitölteni és visszaküldeni!**

**Tanuló neve, osztálya:**

**Lakcíme:**

**Otthoni telefonszáma:**

**Születési helye, ideje:**

**TAJ száma:**

**Oktatási azonosítója:**

**Diákigazolvány száma:**

**Anyja neve (ahogy használja):**

**Anyja születési neve:**

**Anyja munkahelye és elérhetősége:**

**Anyja e-mail címe:**

**Anyja mobilszáma:**

**Apja neve:**

**Apja munkahelye és elérhetősége:**

**Apja e-mail címe:**

**Apja mobilszáma:**

**Menzát: igen nem**

**Napközit: igen nem**

**Rendszeres gyermekvédelmi támogatásban részesül: igen nem**

**Bejáró: igen nem**

**Erre a szakkörre, sportra, különórára stb. jár (iskolán belül):**

**Egyéb tudnivaló (állami gondozott, egyedül nevelik, egyéb):**

Kelt: Dombóvár, 2021 ………………

**……………………………………………….**

**Törvényes képviselő / Szülő aláírása**